# Tema 14. Durmuş şertlerini gowulandyrmaga gönükdirilen bazar ykdysadyýetiniň kemala gelýän şertlerinde döwlet tarapyndan düzgünleşdirmegiň öňdebaryjy ýollary

**14.1. Döwletiň ileri tutýan ugurlarynyň strategik meýilnamalaşdyrylyşy.**

**14.2. Döwlet maksatnamalary.**

**14.3. Çaklaýşyň nazary (teoretiki) jähtleri.**

**14.4. Isleg faktorlaryny ulanmak bilen, Türkmenistanyň ykdysadyýetiniň ösüşini modelirlemegiň ugurlary.**

# 14.1. Döwletiň ileri tutýan ugurlarynyň strategik meýilnamalaşdyrylyşy

Häzirkizaman Türkmenistanyň toplumlaýyn durmuş-ykdysady ösüşiniň netijeliligi strategik meýilnamalaşdyrylyşy hasaba almak arkaly gazanylýar. Strategik meýilnama-laşdyrma döwlet tarapyndan düzgünleşdirmegiň hil görkezijisiniň hyzmatyny ýerine ýetirýär, „strategiýa“ düşünjesiniň umumy manysy uzak döwrüň dowamynda ileri tutulmaly ugurlary saýlap almagy we öňde goýlan maksatlara ýetmek üçin, resurslary toplumlaýyn dolandyrmagy aňladýar.

Strategik meýilnamalaşdyryş döwlet tarapyndan düzgünleşdirmegiň bir ýoly hök-münde düýäniň ösen döwletlerinde giňden ulanylýar. Onuň düýp özeni milli ykdy-sadyýeti ösdürmegiň ileri tutulýan esasy ugurlaryny saýlap almakdan ybaratdyr. Strategik meýilnamalaşdyrmagyň üsti bilen ileri tutulýan ugurlar aýyl-saýyl edilýär, jemgyýetiň ösüş ýollary kesgitlenilýär, haýsy bazarlarda we haýsy şertlerde iş alyp barmagyň gowudygy, ilkinji nobatda haýsy tehnologiýalary özleşdirmelidigi, ösüşe eýe bolmaklary üçin haýsy sektorlary we pudaklary höweslendirmelidigi mesele çözülýär. Şu ugur boýunça öňe ilerlemek bilen, döwleti ösdürmegiň ileri tutulýan esasy ugurlary, meselem, milli puly hümmetlendirmek, ilaty iş bilen üpjün etmek, tebigy baýlyklardan oýlanşykly peýdalanmak, ykdysadyýetiň haýsydyr bir bölümini tizleşdirilen şekilde ösdürmek, bilim berlişini kämilleşdirmek, ylmy barlaglary alyp barmak, territoriýalary abadanlaşdyrmak, döwlet gulluklaryny üýtgedip gurmak, ekologiýa barada aladalanmak we şuňa meňzeşler ýaly ileri tutulýan esasy ugurlar kesgitlenilýär.

Strategik meýilnamalaşdyryş döwlet tarapyndan düzgünleşdirmegiň ykdysadyýetiň ösüşiniň häzirkizaman şertlerine we ýörelgelerine laýyk gelýän öňdebaryjy görnüşdir.

Strategik meýilnamalaşdyryş birnäçe aýratynlyklara eýedir:

- strategik meýilnamalaşdyryşyň esasy maksady döwletiň umumy ösüşi bilen milli ykdysadyýetiň islendik bir böleginiň geljekde üstünlikli ösüp bilmegini üpjün etmekden ybaratdyr;

- strategik meýilnamalaşdyryş, düzgün bolşy ýaly, orta möhletleýin we uzak möh-letleýin ösüşe gönükdirilýär;

- meýilnamalaşdyrylýan döwür üçin durmuş-ykdysady ulgamyny ösdürmegiň ileri tutulýan ugurlaryny hem-de wezipelerini esaslandyrmak we kesgitlemek;

- tehnologiýadaky düýpli özgertmeleri ýola goýmak we dolandyrmak.

Strategiýany işläp taýýarlamaklyk netijeleriň, çäreleriň we üpjünçiligiň göz öňünde tutýan üç sany tapgyry öz içine alýar:

1. **Strategik derňew ulgamy.** Ol strategik meýilnamalaşdyrmagyň başlangyç tapgyry bolup, meýilnamalaşdyryşyň obýektiniň ösüşiň haýsy basgançagyndadygyny anyk kesgitlemek üçin gerek bolýar. Munuň üçin geçmişi we häzirki döwri derňemek üçin maglumatlar bilen üpjün etmeli.

2. **Esasy ugurlary ýola goýmak** – bu meýilnamalaşdyrylýan obýekti ösdürmegiň missiýasyny, maksatlaryny hem-de wezipelerini kesgitlemekdir. Maksadyň nämeden ybaratdygyny ýa-da meýilnamalaşdyryşyň obýektiniň syýasatyny kesgitlemek strategik derňewiň barşynda alnan maglumata esaslanyp, obýekti ösdürmegiň maksatlaryny hem-de wezipelerini kesgitlemegi göz öňünde tutýar.

3. **Strategik seçim**. Strategiýanyň esasy ölçeglerini işläp taýýarlamagy öz içine alýar. Bu strategik meýilnamalaşdyrylýan obýektiň ösüş strategiýasyny işläp taýýarlamak bilen gös-göni baglanyşykly we islendik obýektiň ösüşiniň bäsdeş ugurlaryny kemala getirmegi we olara baha bermegi, şonuň ýaly-da, onuň ösüşiniň has bähbitli ugruny saýlap almagy göz öňünde tutýan tamamlaýjy tapgyrdyr.

Türkmenistanyň durmuş-ykdysady ösüşiniň ösüşiniň 2011-2030-njy ýyllar üçin Milli maksatnamasynda aşakdakylar öz beýanyny tapypdyr.

- geçen döwrüň içinde ýurduň durmuş-ykdysady ösüşiniň netijeleriniň derňewi we häzirki zamanyň ykdysadyýetiniň ýagdaýynyň häsiýetnamasy;

- strategiýanyň maksatlary hem-de wezipleri, ösüşiň ileri tutulýan ugurlary, olary durmuşa geçirmegiň tapgyrlary;

- makroykdysady syýasat;

- maýa goýum syýasaty;

- daşary ykdysady syýasat;

- düýpli özgertmeler;

- telekeçiligiň ösdürilmegi.

Milli maksatnamanyň esasy durmuş-ykdysady ösüş we özgertmeler çäklerinde bazar ykdysadyýetiniň iri durmuş-ykdysady meseleleri çözmäge we dünýä bazarlarynda bäsleşmäge ukyply, innowasiýalara esaslanýan, öňdebaryjy tehnika we tehnologiýalar bilen üpjün edilen, maliýe we zähmet resurslaryny oýlanyşykly we toplumlaýyn özleş-dirmegiň ileri tutulýan ugurlaryny kesgitlemekden ybaratdyr.

**Birinji tapgyr (2010-2015-nji ýyllar)** depginleriň güýçlenýän, giň möçberli özgert-meleriň geçirilýän we Türkmenistanyň ösüşiniň düýplüliginiň ýokarlanýan döwrüdir. Ykdysadyýetiň strukturasyny üýtgedip gurmak we ony diwersifikasiýalaşdyrmak boýunça başlanan işleriň netijesinde täze pudaklar peýda bolar, önümçilikleri kämil-leşdirmek, tehnika we tehnolgiýa taýdan täzelemek maksatnamalary amala aşyrylar. Ýangyç energetika toplumyny, şol sanda nebiti gaýtadan işleýän senagaty ösdürmegiň ileri tutulýan ugur bolup galmagy bilen bir wagtda, himiýa senagatynyň, gurluşyk materiallary senagatynyň, ýeňil senagatyň we azyk önümlerini öndürýän toplumyň önümçilik-tehniki mümkinçiligini tiz depgin bilen ösdürmek giň gerime eýe bolar.

**2020-nji ýyla çenli** bolan döwür üçin obalaryň, posýoloklaryň, etrap şäherleriniň we etrap merkezleriniň ilatynyň sosial-durmuş şertlerini özgertmek boýunça Milli maksat-namanyň durmuşa geçirilmegi dowam etdiriler. Oba hojalyk önümleriniň önümçiligini artdyrmagyň hasabyna, obada ykjam tehnolgiýalar bilen enjamlaşdyrylan täze häzirki zaman gaýtadan işleýji kärhanalaryň peýda bolmagy üçin ýeterlik derejede çig mal bazasy we iş alyp barmak üçin giň mümkinçilikler dörediler.

Bu işleriň hememsi ýurduň ykdysady mümkinçilikleriň has ýokary derejesine çykmagyna we ilatyň ýaşaýyş derejesini ýokarlandyrmaga mümkinçilikler berer.

# 14.2. Döwlet maksatnamalary.

Strategik meýilnamalaşdyryşyň belleýän çelgilerine anyklyk bermek işi maksat-namalaşdyryş görnüşinde öz beýanyny tapýar. Maksatnamalaşdyryş ýurduň durmuş-ykdysady taýdan ösüşiniň maksatnamalaryny – durnukly ösüşiň maksatlaýyn döwlet tarapyndan meýilnamalaşdyrylýan netijeli ýollarynyň hem-de serişdeleriniň toplum-laryny işläp taýýarlamakdan ybaratdyr. Maksatnamalaşdyryş işi strategik meýilna-malaşdyryş ugurlarynyň hemme talaplaryny öz içine alýar.

Maksatlaýyn usul Milli strategiýanyň ileri tutulýan maksatlaryny hasaba almak bilen maksatnamalary işläp taýýarlamagy. Adatça, maksatnamalaryň ulanylmagyna:

- çözülýän meseläniň wagtlaýym häsiýete eýe bolmagy;

- öňde goýlan maksatlara mümkin we zerur bolmagy;

- meseläniň toplumlaýyn häsiýete eýe bolmagy.

Belli bir niýet bilen işlenilip taýýarlanylan milli maksatnamlar häzirkizaman jem-gyýetiniň ösüşiniň durmuş-ykdysady häsiýetli meselelerini çözmegiň usuly hökmünde peýdalanylýar. Meseleleri döwlet derejesinde maksatnamalaýyn usullaryň kömegi bilen çözmek üçin orta atmak başlangyjy bilen islendik ministrlikler we wedomostwolar, dürli ýuridik talaplar hem-de bileleşikler çykyş edip bilerler.

Maksatnamalaýyn işläp taýýarlamak we çözmek üçin haýsy meseleleri saýlap almalydygy:

- meseläniň ähmiýetli bolmagy;

- tehnologiýa taýdan biri-birine bagly pudaklaryň we öňde goýlan meseläni çözmek üçin niýetlenen önümçilikleriň arasyndaky pudagara gatnaşyklary sazlaşdyrmagyň zerur bolmagy ýaly, birnäçe anyk faktorlar arkaly kesgitlenilýär.

Maksatnamany işläp taýýarlamak boýunça tekliplere ýurduň Hökümeti tarapyndan seredilýär.

Belli bir niýet bilen taýýarlanylan Milli maksatnama aşakdaky bölümlerden ybarat bolmalydyr:

- meseläniň mazmuny we ony maksatnamalaýyn usullar bilen çözmegiň zerurdygynyň esaslandyrmasy;

- maksatnamalaýyn çäreleriň, şol sanda goşmaça iş orunlaryny döretmek boýunça çäreleriň esasy maksatlary hem-de wezipeleri, olary amala aşyrmagyň möhletleri we tapgyrlary;

- maksatnamany durmuşa geçirmegiň mehanizmi;

- maksatnamany dolandyrmagyň guralyşy we onuň durmuşa geçirilişiniň barşyna gözegçilik.

Ýurduň (sebitiň) ykdysadyýetiniň ösüş maksatnamalary işlenilip taýýarlanylanda, durmuş-ykdysady meseleleri çözmäge we hemmeler tarapyndan kabul edilen tertibine daýanamak gerek. Bu tertip aşakdaky tapgyrlary öz içine alýar:

- maksatnamalara girizmek üçin meseleleri saýlap almak;

- belli bir niýete esaslanýan maksatnamany işläp taýýarlamak hakynda karar kabul etmek we ony düzmek;

- belli bir niýet bilen taýýarlanylan maksatnamany ekspertiza etmek we oňa baha bermek;

- belli bir niýet bilen taýýarlanylan maksatnamany tassyklamak;

- belli bir niýet bilen taýýarlanylan maksatnamanyň durmuşa geçirilişini dolandyrmak we onuň ýerine ýetirilişine gözekçilik etmek.

Maksatnamany işläp taýýarlamaga we durmuşa geçirmäge döwlet buýrujysy (zakazçigi) jogap berýär. Ol maksatnamany işläp taýýarlamak baradaky ilkibaşky tabşyrygy taýýarlaýar, işläp taýýarlaýjylaryň edýän işlerini guraýar we dolandyrýar, maksatnama tassyklanylanyndan soňra ony ýerine ýetirijilere ýolbaşçylyk etmegi amala aşyrylýar, maksatnamany durmuşa geçirmek üçin bölünip berilýän serişdelerden netijeli peýdalanylmagyny üpjün edýär.

Maksatnamalary resurs bilen üpjün etmeklik býujet talapnamalarynyň (zaýawkala-rynyň) gözden geçirilmegi esasynda amala aşyrylýar. Bu talapnamalaryň düzüminde belli bir niýet bilen taýýarlanylan milli maksatnamalaryň durmuşa geçirilmegi üçin edilýän çykdajylaryň we şol ýylda gerek boljak beýleki zatlaryň esaslandyrmasy bar. Türkmenis-tanyň Maýa goýum maksatnamasy. Ol Türkmenistanyň durmuş-ykdysady ösüşiniň 2011-2030-nji ýyllar üçin Milli maksatnamasynyň birinji tapgyrynyň durmuşa geçirilmeginiň netijeli guraly bolup hyzmat eder. Maýa goýumy boýunça ileri tutulýan ugurlaryň arka-syndan ýurdumyzda milli ykdysadyýeti diwersifikasiýalaşdyrmak we kämilleşdirmek işi güýçlener.

Welaýatlaryň we Aşgabat şäheriniň ykdysady ösüşiniň Döwlet maksatnamalary;

Türkmenistanyň ýaşlarynyň zähmet bilen meşgullygynyň Döwlet maksatnamasy;

Türkmenistanyň ýangyç-energetika toplumyny ösdürmegiň Döwlet maksatnamasy;

Türkmenistanyň himiýa we nebit-himiýa senagatyny ösdürmegiň Döwlet maksat-namasy;

Türkmenistanyň ýeňil senagatyny ösdürmegiň Döwlet maksatnamasy;

Türkmenistanyň agrosenagat toplumyny we suw hojalygyny ösdürmegiň Döwlet maksatnamasy;

Türkmenistanyň ulag we aragatnaşyk pudagyny ösdürmegiň Döwlet maksatnamasy;

Türkmenistanyň maliýe sektoryny ösdürmegiň Döwlet maksatnamasy;

Türkmenistanyň bilimi we ylmy ösdürmegiň Döwlet maksatnamasy;

Türkmenistanda syýahatçylygy we sporty ösdürmegiň Döwlet maksatnamasy.

# 14.3. Çaklaýşyň nazary (teoretiki) jähtleri. (nazaryýeti)

Çaklaýyş döwlet tarapyndan düzgünleşdirmegiň bir ýoly hökmünde başlangyç tapgyr bolup hyzmat etmek bilen, döwletiň durmuş-ykdysady taýdan ösüşiniň umumy stra-tegiýasynyň, maksatnamalaryň we meýilnamalaryň işlenilip taýýarlanylmagyndan öň amala aşyrylýar. Häzirki döwürde meşgul bolunýan işleriň hemmesinde ösüşiň haýsy ýol bilen gitjekdigini, kabul edilen kararlaryň geljekki netijelerini öňünden çaklap bilmek, ýüze çykarmak zerur bolup durýar.

Çaklaýşyň esasy wezipesi – bu bazar şertlerinde dolandyryş kararlaryny kabul etmegiň ylmy şertlerini kemala getirmekdir.

Durmuş-ykdysady ösüşe degişli çaklamalar tutuş döwlet boýunça, halk hojalyk top-lumlary boýunça, ykdysadyýetiň pudaklary we sektorlary boýunça we ýurduň sebitleri boýunça işlenilip taýýarlanylýar.

Çaklamalar içeri we daşary syýasy, ykdysady, tebigy we beýleki täsir ediş faktor-larynyň ýetirip biljek täsirlerini hasaba almak bilen birnäçe nusgada taýýarlanylýar. Olar makroykdysady ýagdaýyň, ylmy-tahniki we innowasion ösüşiň, daşary ykdysady işiň, ýaşaýyş derejesiniň we hiliniň, ekologiki ýagdaýyň, bilim berlişiniň we saglygy saklaý-şyň, medeniýetiň we sungatyň, ilatyň durmuş taýdan üpjünçiliginiň hem-de hil görke-zijilerini öz içine alýarlar.

Tebigatdan peýdalanmagyň durmuş-ykdysady meseleleri tebigy baýlyklardan peýda-lanamak, daşky gurşawy goramak we şuňa meňzeşler bilen bagly meselelerden ybaratdyr.

Türkmenistanyň milli ykdysadyýetiniň deňagramlaşdyrylan bolmagy geljekde ykdysa-dy resurslaryň esasy görnüşleri bilen üpjün edilişiniň şertlerini, şol resurslaryň ýerleşişi, olaryň netijeli işlemegini, hususan-da, resurslary tygşytlamagy şertlendirýän faktorlar bilen baglanyşdyrylýar.

Durmuş-ykdysady häsiýetli toplumlaýyn çaklaýşyň esasy wezipesi haýsydyr bir mukdar ölçegleriniň topbagyny edinmek däl-de, durmuş-ykdysady ulgamyň esasy düzüm bölekleriniň ýagdaýy we ösüş mümkinçilikleri babatda gowy hilli, biri-birlerine gapma-garşy bolmadyk içerki toplumyny esaslandyrmakdyr.

Toplumlaýyn çakalýyşlary işläp taýýarlamagyň barşynda öwrenilýän elementleriň, hadysalaryň we prosesleriň çylşyrymly we tapawutly bolmaklary umumy häsiýetli usullaryň we gurallaryň hem, obýektiň we çözülýän meseleleriň aýratynlyklary hasaba alnyp, ýörite işlenilip taýýarlanylýan usullaryň we gurallaryň hem dürli görnüşleriniň ulanylmagyny talap edýär. Üstesine-de, aýry-aýry ölçeglere berilýän bahanyň has dogry bolup çykmagy üçin, çakalýyş dürli usullar arkaly amala aşyrylyp bilner.

Çaklaýyş usullary olaryň näçe wagtlydyklary (gysga möhletleýin, orta möhletleýin, uzak möhletleýin), derejesi we çaklaýşyň obýekti bilen baglylylykda biri-birlerinden tapawutlanýarlar. Demografiki çaklaýşyň, ylmy-tehniki çaklaýşyň ýa-da tebigy baýlyk-lary babatdaky çaklaýşyň usullarynyň özlerine mahsus aýratynlyklar bar.

Çaklaýyşda ekspert bahalary usulynyň düýp manysy çakalama hünärmeniň ýa-da hünärmenler kollektiwiniň professional, ylmy we iş tejribesine easlanýan pikriň girizil-ýändiginden ybaratdyr. Bu usulyň ulanylmagyna **„ekspertiza“** diýýärler. Düzgün bolşy ýaly, şunuň ýaly usul örän dar ugur boýunça çaklaýyş geçirilende ulanylýar.

Ekspert bahalary usullary, şunuň ýaly berişligiň guralyşy bilen baglylykda, **hususy** we **kollektiwleýin** diýlip iki topara bölünýär.

**Hususy ekspert** bahalary usullarynyň interwiýu usuly, analitiki usul, eleme häsiýetli barlaglar usuly, anketa doldurtmak usuly we şuňa meňzeşler ýaly birnäçe görnüşleri bar.

**Interiýu usuly** ulanylanda, ekspert hünärmen bilen ýüzbe-ýüz bolup, sorag-jogap alyşýar, **analitiki usul** ulanylanda, haýsydyr bir çaklanylýan ýagdaý logiki derňew edilýär, mälim ediş haty düzülýär.

**Eleme barlaglar usuly** ilatyň dürli toparlarynyň ýaşaýyş derejesi hakynda maglumat almak mümkinçiligini berýär. Eleme barlaglarynyň netijeleri dürli durmuş-ykdysady häsiýetli proseslere, girdejileriň derejesi boýunça ilatyň gatlaklara bölünişini esas bolup hyzmat edýär. Eleme barlaglar usulynyň kömegi bilen ilatyň iş bilen ikilenç üpjün edilişini, hakyky işsizlik derejesini we şuňa meňzeşleri kesgitleýärler.

Ekspert tarapyndan edilýän çaklamada **anketa doldurtmak usuly** giňden peýda-lanylýar. Anketanyň soraglaryny düzmek örän çylşyrymlydyr. Olary ýapyk şekilli jogap berer ýaly edip hem, açyk şekilli jogap berip bolar ýaly edip hem düzüp bolar.

# 14.4. Isleg faktorlaryny ulanmak bilen, Türkmenistanyň ykdysadyýetiniň ösüşini modelirlemegiň ugurlary.

Ýurdumyzda mundak beýläk geçiriljek ykdysady özgertmeleriň netijeliligi döwlet syýasatyny işläp düzmäge ulgamlaýyn çemeleşmäniň ulanylmagy bilen göniden-göni baglydyr. Şu çemeleşmäniň düýplüliginiň güýçlenmegi degişli ylmy-barlag üpjünçiligini talap edýär. Olaryň milli ykdysadyýetiň ösüşiniň dürli-dürli başlangyç şertlerine esas-landyrylyp işlenilip taýýarlanmagy ykdysady ulgamyň işleýşiniň dürli režimleri üçin döwlet syýasatynyň çäreler toplumyny döretmäge mümkinçilik berýär.

Munuň üçin, ýurtda häzirki döwürde dowam edýän ykdysady ýagdaýyň hem-metaraplaýyn derňelmegi we ykdysady ýagdaýyň ösüşiň milli ykdysadyýetiň stuktura taýdan özgermegine zerur. Çaklaýyş modeliniň görnüşleriniň işlenilip taýýarlanylma-gynyň maksady ösüş faktorlarynyň dürli kategoriýalaryny, olaryň ölçegleriniň we deňeçerlikleriniň modelirlenmegini hasaba almak bilen, ulanmakdan ugur alyp, ýurduň ykdysady ösüşiniň geljegine baha bermek mümkinçiligini döretmekdir. Bu ýerde ösüşiň geljekki dürli-dürli ösüş we esasy makroykdysady görkezijileriniň obýektleriniň ýagdaý-laryny ýüze çykarmak üçin, çaklaýyş modellerini işläp taýýarlamagyň usullaryny we oňa çemeleşmegiň ýollaryny kesgitlemek wezipesi goýulýar. Barlagyň barşynda çaklaýyş modelini gurmagyň ilkinji tapgyry isleg faktorlaryny ulanmak bilen baglanyşyklydyr.

Döwlet tarapyndan düzgünleşdirmegiň esasy guraly bolup ýurduň býujeti hyzmat edýär. Onuň girdeji bölegini salgytlar we tölegler düzüp, çykdajy bölegi bolsa döwlet çykdajylarynyň esasy kategoriýalary maýa goýumlary häsiýetlendirýär. Şonuň ýaly-da, ýurduň milli puluň hümmetiniň durnuklylygyny üpjün etmek maksady bilen Türkme-nistanyň Merkezi banky tarapyndan bir ýyl üçin işlenilip taýýarlanylýan pul-kredit syýasaty hem möhüm düzgünleşdiriji gural bolup durýar.

Häzirki döwürde, ykdysady ösüşiň durnukly depginlerini üpjün etmek zerurlygy bilen baglylykda, barlaglary gurallar bilen üpjün etmek baradaky talaplar güýçlenýär.

Hakykatda resurslar baradaky maglumatdan we modelirlemegiň tapgyrlarynyň yzygiderliliginden ugur alynmak bilen isleg modeli gözden geçirildi. Şol bir wagtyň özünde-de, şu modelleriň kämilleşdirilmeginiň indiki tapgyry öý hojalyklarynyň çykda-jylarynyň, maýa goýumlarynyň we eksportyň görkezijilerine, ýagny, isleg tarapyndan Türkmenistanyň ykdysady ösüşine iň ýokary derejede täsir bagly bolmalydyr.